Aragón TV

Aragón TV (enantes conocida como Aragón Televisión) ye la marca comercial baxo la qu'opera Televisión Autonómica de Aragón, S.A. y la primer canal de la televisión autonómica pública aragonesa. Ta xestionáu pola Corporación Aragonesa de Radio y Televisión (CARTV), l'ente pública de radio y televisión de la Comunidá Autónoma d'Aragón.

El llogotipu d'Aragón TV consiste nuna "A" inclinada colorada y mariella, sobre un fondu prietu. Esti llogotipu ye similar al d'Aragón Radio y al de la CARTV, variando namái nel color del fondu.Una "A" colorada y mariella, imaxe de la Corporación Aragonesa de Radio y Televisión

Aragón TV entamó les sos emisiones en pruebes en payares de 2005. El 22 d'esi mesmu mes, sustituyó la carta d'axuste por un ciclu d'imáxenes d'Aragón. El 4 de marzu de 2006 realizó la so primer tresmisión de fútbol: Real Zaragoza - FC Barcelona. Al finar l'encuentru, tornó a la fase en pruebes.

Les emisiones oficiales d'Aragón TV entamaron el 21 d'abril de 2006, en vísperes de la celebración del día d'Aragón (23 d'abril), siendo ún de los primeros programes una gala especial de presentación.La Televisión Autonómica d'Aragón inicia la so andadura tres de 20 años d'espera

En 2009, convirtióse na primer canal de televisión d'España n'emitir parte de la so programación en formatu panorámicu. Tamién foi la primera en cuntar con una canal n'alta definición (HD).
La CARTV y la Corporación Catalana de Medios Audiovisuales, pioneros na Alta DefiniciónLa CARTV adxudica'l concursu de conteníos audiovisuales a CHIP Audiovisual

Por otru llau, el Gobiernu d'Aragón zarró un alcuerdu cola Generalitat de Cataluña pa que les emisiones d'Aragón TV puedan vese en parte del territoriu catalán. Asina, dende'l 30 d'abril de 2010, ye posible sintonizar Aragón TV (incluida la canal HD y la señal d'Aragón Radio) na ciudá de a. Tamién ta previsto de que les sos señales puedan vese en Navarra y en Castiella-La Mancha si llegase a roblar un alcuerdu colos gobiernos de les respeutives comunidaes autónomes.

 Referencies 

 Enllaces esternos 
 Web Oficial d'Aragón TV
 Web Oficial d'Aragón Radio
 Web Oficial d'CARTV

Categoría:Televisión d'España
Categoría:Aragón
Categoría:FORTA